

**Бірыңғай экономикалық кеңістік және Дүниежүзілік сауда ұйымы шеңберінде отандық өндірушілердің мүдделерін ілгерілету және қорғау жөніндегі іс-қимыл жоспарын бекіту туралы**

Қазақстан Республикасы Үкіметінің 2013 жылғы 10 шілдедегі № 703 қаулысы

      Бірыңғай экономикалық кеңістік және Дүниежүзілік сауда ұйымы шеңберінде Қазақстан Республикасы өндірушілерінің мүдделерін қолдау, ілгерілету және қорғау мақсатында Қазақстан Республикасының Үкіметі **ҚАУЛЫ ЕТЕДІ**:  
      1. Қоса беріліп отырған Бірыңғай экономикалық кеңістік және Дүниежүзілік сауда ұйымы шеңберінде отандық өндірушілердің мүдделерін ілгерілету және қорғау жөніндегі іс-қимыл жоспары бекітілсін.  
      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                     С. Ахметов*

Қазақстан Республикасы   
Үкіметінің         
2013 жылғы 10 шілдедегі  
№ 703 қаулысымен      
бекітілген

**Бірыңғай экономикалық кеңістік және Дүниежүзілік сауда ұйымы**  
**шеңберінде отандық өндірушілердің мүдделерін ілгерілету және**  
**қорғау жөніндегі іс-қимыл жоспары**

|  |  |  |  |  |  |  |
| --- | --- | --- | --- | --- | --- | --- |
| Р/с  № | Іс-шараның атауы | Аяқталу нысаны | Орындауға жауаптылар | | | Орындау  (іске асыру) мерзімі |
| 1 | 2 | 3 | 4 | | | 5 |
| Отандық өндірушілердің мүдделерін қорғау мақсатында олармен өзара іс-қимылды күшейту | | | | | | |
| 1. | Қазақстандық ұстанымды қалыптастыру кезінде Қазақстан Республикасының Үкіметі мен бизнес-қоғамдастықтың өзара іс-қимылының тиімді тетігін орнату | Экономикалық интеграция мәселелері бойынша өзара  іс-қимыл туралы меморандум | ЭБЖМ, Қаржымині, ИЖТМ, ККМ, АШМ, СІМ, ДСМ, Еңбекмині, БҚА, ТМРА, «Атамекен» одағы» ҚҰЭП (келісім бойынша) | | | 2013 жылғы  1 қазан |
| 2. | КО және БЭК шеңберіндегі интеграция мәселелері бойынша Қазақстанның мемлекеттік органдары мен өңірлік бизнес өкілдері арасында консультацияларды ұйымдастыру | Үйлестіру кеңесі отырысының хаттамасы | ЭБЖМ, Қаржымині, ИЖТМ, ККМ, АШМ, СІМ, ДСМ, ККМ, Еңбекмині, БҚА, ТМРА, ЖАО, «ССДО» АҚ, «Атамекен» одағы» ҚҰЭП (келісім бойынша) | | | 2013 жылғы  15 қазан |
| Қазақстандық өндірушілердің мүдделерін қорғау мақсатында кедендік-тарифтік саясатты жетілдіру | | | | | | |
| 3. | Бизнес-қоғамдастықпен консультациялардың қорытындысы бойынша кедендік баж салығы мөлшерлемелерінің өзгерістері бойынша ұсыныстар тізбесін қалыптастыру | Сауда саясаты жөніндегі ВАК отырысына ұсыныстар | ЭБЖМ, Қаржымині, ИЖТМ, АШМ, «ССДО» АҚ, «Атамекен» одағы» ҚҰЭП (келісім бойынша) | | | қажеттiлiгiне қарай |
| Қазақстандық өндірушілердің мүдделерін қорғау мақсатында тауарлар импорты кезінде сауда шараларын қолдану | | | | | | |
| 4. | Бизнес-қоғамдастықпен консультациялардың қорытындысы бойынша тауарлар импорты кезінде сауда шараларын қолдану бойынша ұсыныстар тізбесін қалыптастыру | Сауда саясаты жөніндегі ВАК отырысына ұсыныстар | ЭБЖМ, Қаржымині, ИЖТМ, АШМ, «ССДО» АҚ, «Атамекен» одағы» ҚҰЭП (келісім бойынша) | | қажеттiлiгiне қарай | |
| Қазақстандық өндірушілердің мүдделерін қорғау мақсатында мемлекеттік сатып алу саласын пайдалану | | | | | | |
| 5. | Ресей Федерациясы мен Беларусь Республикасының мемлекеттік сатып алу нарығына қол жеткізу шарттарын талдау | Үйлестіру кеңесінің отырысына ұсыныстар | ЭБЖМ, Қаржымині, ИЖТМ, ККМ, АШМ, ДСМ, АЗК, ЖАО, «ССДО» АҚ, «Атамекен» одағы» ҚҰЭП (келісім бойынша) | | | 2013 жылғы  1 қараша |
| 6. | БЭК елдері үшін сатып алу нарығының ашылуы нәтижесінде ықтимал қауіп-қатерлерді барынша азайту бойынша ұсыныстар тізбесін қалыптастыру | Үйлестіру кеңесінің отырысына ұсыныстар | ЭБЖМ, Қаржымині, ИЖТМ, ККМ, АШМ, ДСМ, БҚА, ЖАО, «ССДО» АҚ, «Атамекен» одағы» ҚҰЭП (келісім бойынша) | | | 2013 жылғы  1 қараша |
| Қазақстандық өндірушілердің мүдделерін қорғау мақсатында тең бәсекелестік жағдайлар жасау | | | | | | |
| 7. | Ресей Федерациясы мен Беларусь Республикасында өзара саудаға ықпал ететін субсидияларды қолдануға тыйым салуға бағытталған ұсыныстарды қалыптастыру | кейіннен Үйлестіру кеңесінің отырысына шығару үшін ЭБЖМ-ге ақпарат | ИЖТМ, ЖАО, «Атамекен» одағы» ҚҰЭП (келісім бойынша) | 2013 жылғы  1 қыркүйек | | |
| 8. | Саудадағы әкімшілік кедергілердің болуына байланысты проблемаларды жою бойынша ұсыныстар қалыптастыру:  әкімшілік кедергілер тізбесін қалыптастыру;  техникалық реттеумен байланысты проблемаларды анықтау | кейіннен Үйлестіру кеңесінің отырысына шығару үшін ЭБЖМ-ге ақпарат | ИЖТМ, Қаржымині, ККМ, ДСМ, АШМ, БҚА, ЖАО, «Атамекен» одағы» ҚҰЭП (келісім бойынша) | 2013 жылғы  1 шілде | | |
| 9. | Белоруссия-Қазақстан-Ресей бизнес-диалогы шеңберінде кеңес өткізу | бизнес-диалог кеңесінің қорытындылары бойынша ЭБЖМ-ге ақпарат | «Атамекен» одағы» ҚҰЭП (келісім бойынша) | әр кеңестің қорытындылары бойынша | | |
| 10. | Трансшекаралық өңіраралық ынтымақтастықты қарқындату бойынша ұсыныстар қалыптастыру | Қазақстан Республикасының Үкіметіне ақпарат | ӨДМ, Қаржымині, БҚА, «Атамекен» одағы» ҚҰЭП (келісім бойынша) | 2013 жылғы  15 қыркүйек | | |

      Ескертпе: аббревиатуралардың толық жазылуы:  
      АШМ – Қазақстан Республикасы Ауыл шаруашылығы министрлігі  
      ДСМ – Қазақстан Республикасы Денсаулық сақтау министрлігі  
      Еңбекмині – Қазақстан Республикасы Еңбек және халықты әлеуметтік қорғау министрлігі  
      ИЖТМ – Қазақстан Республикасы Индустрия және жаңа технологиялар министрлігі  
      ККМ – Қазақстан Республикасы Көлік және коммуникация министрлігі  
      Қаржымині – Қазақстан Республикасы Қаржы министрлігі  
      ӨДМ – Қазақстан Республикасы Өңірлік даму министрлігі  
      СІМ – Қазақстан Республикасы Сыртқы істер министрлігі  
      ЭБЖМ – Қазақстан Республикасы Экономика және бюджеттік жоспарлау министрлігі  
      БҚА – Қазақстан Республикасы Бәсекелестікті қорғау агенттігі  
      ТМРА – Қазақстан Республикасы Табиғи монополияларды реттеу агенттігі  
      ЖАО – жергілікті атқарушы органдар  
      «Атамекен» одағы» ҚҰЭП - «Атамекен» одағы» Қазақстанның ұлттық экономикалық палатасы  
      БЭК – Бірыңғай экономикалық кеңістік  
      КО – Кеден одағы  
      «ССДО» АҚ – «Сауда саясатын дамыту орталығы» акционерлік қоғамы  
      Сауда саясаты жөніндегі ВАК – Қазақстан Республикасының сауда саясаты және халықаралық экономикалық ұйымдарға қатысу мәселелерi жөнiндегі ведомствоаралық комиссиясы  
      Үйлестіру кеңесі – Экономикалық интеграция мәселелері жөніндегі үйлестіру кеңесі

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК